The Innocents (film, 1961)
The Innocents (), na području bivše Jugoslavije također poznat i pod naslovom Nevinost, je britanski crno-bijeli horor film snimljen 1961. u režiji Jacka Claytona. Predstavlja adaptaciju pripovjetke Turn of the Screw američkog pisca Henryja Jamesa. Protagonistica, čiji lik tumači Deborah Kerr, je žena koja se javlja na oglas i postaje guvernanta za dvoje djece na usamljenom imanju. Radnja prikazuje kako se pri tome suočava sa nizom neobjašnjivih i zastrašujućih događaja, pri čemu nije jasno da li je imanje opsjednuto duhovima ili je ona sama žrtva duševne bolesti.

The Innocents, za koji su scenario pisali ugledni pisci među kojima je bio i Truman Capote, je režiser Jack Clayton nastojao po stilu učiniti što različitijim od tada popularnih horor-filmova studija Hammer Films. Zbog toga je atmosferu nelagode i užasa po gledatelje nastojao stvoriti korištenjem posebnih tehnika fotografije, osvjetljenja, ali i za tadašnji film relativno rijetke elektronske muzike. Kako bi od dječjih glumaca dobio što uvjerljiviju glumu, do posljednjeg trenutka snimanja zatajio mi je glavne elemente, odnosno obrate u zapletu. Film je imao nakon dovršetka imao određenih problema sa cenzorima BBFC-a, koji su se bunili zbog scene u kojoj protagonistica lik dječaka slučajno poljubi u usta, te je ispočetka dobio X rejting.  Na kraju je ipak dobio niži rejting. Poslije premijere je dobio niz pohvalnih kritika, kao i nagrada, a 1962. godine je prikazan i u konkurenciji Kanskog festivala. Poznati režiser Martin Scorsese ga je proglasio jednim od "najstrašnijih filmova", a 2011. je ušao u izbor Time Outovih 100 najboljih britanskih filmova, gdje je završio na 18. mjestu.

Uloge

Izvori

Vanjske veze 

The Turn of the Screw on Favorite Story: 17 September 1949.

Britanski filmovi
Horor filmovi
Authority control 2